钦定古今图书集成/明伦汇编/闺媛典/第310卷 > 皇清四十三 > 洪有振妻胡氏
## 钦定古今图书集成/明伦汇编/闺媛典/第310卷 > 皇清四十三 > 洪有振妻胡氏

按《泾县志》：胡氏，新丰都洪有振妻。生三子，早亡。氏年二十五，痛哭几失明，遂带目疾，勤纺绩，训子教以谦谨。子或遭横逆不能忍，辄恚曰：“儿若此，不但惹是非，亦且无度量，即非凝福之器矣。” 子唯唯，不违母命。氏与妯娌和，事翁姑孝，与小姑苞清齐名。苞清尝割股肉以救其翁，翁即序班左羔。